Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 4 Pv 176/11/1101	Bratislava I, 6.8.2014
EEČ : 2-8-215-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 28.4.2014, spisová značka 4 Pv 176/11/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podľa § 217 odsek 1 Trestného poriadku sa obvinený XXXXX, narodený XXXXX v Piešťanoch, trvale bytom XXXXX 96, Veľké Kostoľany,

o s v e d č i l  

v skúšobnej dobe, ktorá mu bola určená uznesením číslo 4 Pv 176/11-16 z 23. novembra 2011 o podmienečnom zastavení trestného stíhania v trvaní 1 (jeden) rok.

Uznesením prokurátora Okresnej prokuratúry XXXXX I zo dňa 28.4.2014, spisová značka 4 Pv 176/11/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry XXXXX I číslo 4 Pv 176/11-16 z 23. novembra 2011 bolo v zmysle § 216 odsek 1 Trestného poriadku podmienečne zastavené trestné stíhanie proti obvinenému XXXXX za prečin poškodzovania a ohrozovania prevádzky všeobecne prospešného zariadenia podľa § 288 Trestného zákona v súvislosti s pretrhnutím nosného lana trolejového vedenia na stožiari číslo 54 v Bratislave pri colnej koľaji hlavnej stanice. Podľa § 216 odsek 2 Trestného poriadku bola obvinenému určená skúšobná doba v trvaní 1 (jeden) rok. Uvedené uznesenie nadobudlo právoplatnosť dňa 27. decembra 2011.

	Preskúmaním spisového materiálu na vec sa vzťahujúceho som zistil, že obvinený XXXXX v skúšobnej dobe podmienečného zastavenia trestného stíhania viedol riadny život, nedopustil sa ďalšieho trestného činu alebo priestupku resp. iného protiprávneho konania.

	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e).

	Na základe uvedených skutočností som dospel k záveru, že obvinený XXXXX  sa v skúšobnej dobe osvedčil, a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor